open-index/open-wikipedia-markdown huggingface dataset:
Carlos I. Noriega

**Carlos Ismael Noriega**, nado en Lima (Perú) o 8 de outubro de 1959, é un astronauta peruano nacionalizado estadounidense que formou parte das misións STS-84 e STS-97.

## Traxectoria
Noriega graduouse en ciencias da computación na Universidade do Sur de California en 1981. É máster en ciencias da computación e en operación de sistemas espaciais pola Escola Naval de Posgraduados en 1990.

Foi seleccionado como astronauta pola NASA en decembro de 1994, participando nas misións STS-84 e STS-97 e pasando un total de 20,05 días no espazo.

## Notas 
## Véxase tamén 
### Outros artigos 
*STS-84
*STS-97
Isabella Karle

**Isabella Helen Lugoski**, máis coñecida como **Isabella Karle**, nada o 2 de decembro de 1921 en Detroit (Míchigan) e finada o 3 de outubro de 2017 en Arlington (Virxinia), foi unha investigadora estadounidense que se destacou polo desenvolvemento de técnicas para determinar a estrutura tridimensional de moléculas por cristalografía de raios X. Karle recibiu varios premios e recoñecementos polas súas contribucións científicas, como a Medalla Nacional da Ciencia, e o Premio da Armada ao Servizo Civil Distinguido, pero foi excluída do Premio Nobel de Química que concederon ao seu marido e compañeiro de investigación en 1985.

## Traxectoria 
[miniatura|Isabella (sentada no centro) e [Jerome Karle (ao fondo á esquerda) na súa cerimonia de xubilación en 2009.]]
Isabella Helen Lugoski naceu no seo dunha familia de inmigrantes polacos. Decidiu estudar a carreira de Química tras cursar un ano desta materia na escola. Asistiu cunha bolsa á Universidade de Míchigan e licenciouse en Fisicoquímica aos dezanove anos. Posteriormente completou un máster en Ciencia e un doutoramento en Ciencias Físicas en 1940. Durante a súa estancia na universidade coñeceu a Jerome Karle, co que casou en 1942.

Isabella Karle traballou no Proxecto Manhattan durante a Segunda guerra mundial, no desenvolvemento de técnicas para a extracción de cloruro de plutonio a partir de materiais con contido de óxido de plutonio.

En 1946, empezou a traballar no Laboratorio de Investigación Naval dos Estados Unidos, onde permaneceu até o final da súa carreira. Alí realizou importantes avances no desenvolvemento de aplicacións prácticas para as ideas do seu marido para resolver a estrutura de cristais mediante a análise directa da difracción de raios X. As súas contribucións foron clave para confirmar experimentalmente a validez destes métodos, polos que Jerome Karle e o seu colaborador Herbert Hauptman obtiveron o premio Nobel de Química de 1985. Tamén foi Presidente da Asociación Americana de Cristalografía, e membro de varios comités nacionais para o avance da química e cristalografía.

En xullo de 2009, xubilouse xunto ao seu marido despois de máis de sesenta anos ao servizo do Goberno dos Estados Unidos.

## Premios 
Isabella Karle recibiu numerosos premios e recoñecementos, entre eles:

* Medalla Garvan-Olin (1978), outorgada a mulleres estadounidenses que se distinguiron no campo da química.
* Premio Gregori Aminoff (1988), concedido pola Real Academia das Ciencias de Suecia por contribucións destacadas en cristalografía.
* Premio Bower (1993), recoñecemento do Instituto Franklin aos logros científicos. Karle foi a primeira muller que recibiu este premio.
* Medalla Nacional da Ciencia (1995), o máis alto recoñecemento científico nos Estados Unidos.
* Premio ao Servizo Civil Distinguido (2009).

## Notas 
## Véxase tamén 
### Outros artigos 
* Jerome Karle
### Ligazóns externas 
*
Uncle Meat

***Uncle Meat*** é o quinto álbum de estudio de The Mothers of Invention, publicado en 1969 como banda sonora do filme do mesmo nome, o cal non foi rematado ata 1987. Foi o primeiro editado a través do selo Bizarre Records, en afiliación con Reprise, despois de abandonar Verve.

*Uncle Meat* marcou unha evolución na carreira de Frank Zappa, abríndose máis ao jazz e a música clásica. Tamén contén, a modo de homenaxe e burla ao mesmo tempo, elementos do doo-wop, blues, rock and roll, e fragmentos de son do filme.

## Listaxe de cancións 
## Notas
Oleg Novitskii

**Oleg Viktorovich Novitskii**, nado en Cherven (Belarús) o 12 de outubro de 1971, é un cosmonauta ruso que formou parte das misións Soiuz TMA-06M e Soiuz MS-03 e foi membro das expedicións 33, 34, 50 e 51.

## Traxectoria 
Novitskiy graduouse como piloto na Escola Miltar de Pilotos de Kachinskoye en 1994. Foi seleccionado como cosmonauta en febreiro de 2007, participando nas misións Soiuz TMA-06M e Soiuz MS-03 e sendo membro das expedicións 33, 34, 50 e 51, pasando un total de 143,68 días no espazo.

## Notas 
## Véxase tamén 
### Outros artigos 
*Soiuz TMA-06M
*Soiuz MS-03
*Expedición 33
*Expedición 34
*Expedición 50
*Expedición 51
Lisa Nowak

**Lisa Marie Nowak**, nada en Washington, D.C. o 10 de maio de 1963, é unha astronauta estadounidense retirada que formou parte da misión STS-121.

## Traxectoria 
Nowak graduouse en enxeñaría aeroespacial na Academia Naval dos Estados Unidos en 1985 e é máster en enxeñaría aeronáutica pola Escola Naval de Posgraduados dos Estados Unidos en 1992.

Foi seleccionada como astronauta pola NASA en abril de 1996, participando na misión STS-121 e pasando un total de 12,78 días no espazo.

## Notas 
## Véxase tamén 
### Outros artigos 
*STS-121
Gran Premio da Emilia-Romaña de 2020

O **Gran Premio Emilia Romagna 2020** (coñecido oficialmente como '''Formula 1 Emirates Gran Premio dell'Emilia Romagna 2020**) foi unha carreira de  Fórmula 1 que tivo lugar o 1 de novembro de 2020 no Autódromo Enzo e Dino Ferrari de Imola, Italia. Será a primeira carreira de Fórmula Un disputada no Autodromo Internazionale Enzo e Dino Ferrari desde o  e a primeira carreira baixo o nome de Gran Premio  da Emilia-Romaña. Será a décimo terceira rolda do Campionato Mundial de Fórmula 1 de 2020.

## Pneumáticos dispoñibles 
## Práctica 
Lewis Hamilton rematou a única sesión de adestramentos sendo o máis rápido por diante de Max Verstappen de Red Bull e do outro Mercedes de Valtteri Bottas.

## Clasificación 
Valtteri Bottas logrou a pole 0,097 segundos por diante do seu compañeiro de equipo Lewis Hamilton. O cuarto posto de Pierre Gasly foi o mellor resultado de clasificación da Scuderia AlphaTauri.

### Clasificación da cualificación 
## Carreira 
Valtteri Bottas liderou inicialmente desde a pole mentres que Max Verstappen pasaba a Lewis Hamilton para subir do 3º ao 2º posto no comezo. Na segunda volta Bottas bateu con restos na pista que danaron o seu coche e frearon o seu progreso durante o resto da carreira. Daniel Ricciardo adiantou a Pierre Gasly no inicio para subir ao cuarto posto, só para que Gasly se retirase da carreira nos primeiros compases cunha fuga de refrixerante. Bottas e Verstappen entraron en boxes para por pneumáticos novos no inicio da carreira. Hamilton entrou en boxes durante un coche de seguridade virtual o que significa que o pitstop custoulle menos tempo que aos seus rivais, o que lle permitiu liderar a carreira despois da primeira rolda de pitstops. Verstappen finalmente pasou a Bottas, pero unha falla dos pneumáticos provocou que o seu coche abandonase a pista e quedase varado na trampa de grava na chicana de Villeneuve. Isto sacou un coche de seguridade e agrupou os coches durante as últimas voltas da carreira. Despois do reinicio do coche de seguridade Daniil Kvyat subiu varias posicións ao cuarto posto. Ricciardo herdou o terceiro posto por detrás dos dous pilotos de Mercedes despois de que Sergio Pérez Mendoza puxese pneumáticos novos detrás do coche de seguridade.   

### Clasificación da cualificación 
### Posicións logo da carreira
;Clasificación no campionato de pilotos

;Clasificación do campionato de construtores

 

* **Nota''': Só están incluídos os cinco primeiros postos da clasificación.

## Notas
## Véxase tamén
Karen Nyberg

**Karen LuJean Nyberg**, nada en Parkers Prairie, Minnesota, o 7 de outubro de 1969, é unha astronauta estadounidense que formou parte das misións STS-124 e Soiuz TMA-09M e foi membro das expedicións 37 e 36 á Estación Espacial Internacional.

## Traxectoria 
Nyberg graduouse en enxeñaría mecánica na Universidade de Dacota do Norte en 1994 e é máster na mesma materia pola Universidade de Texas en Austin en 1996. Ten un doutoramento en enxeñaría mecánica por esta última universidade en 1998.

Foi seleccionada como astronauta pola NASA en xullo de 2000, participando nas misións STS-124 e Soiuz TMA-09M e sendo membro das expedicións 36 e 37 á Estación Espacial Internacional. Pasou un total de 180,02 días no espazo.

## Notas 
## Véxase tamén 
### Outros artigos 
*STS-124
*Soiuz TMA-09M
*Expedición 37
*Expedición 36
*Estación Espacial Internacional
Bryan D. O'Connor

'''Bryan Daniel O'Connor''', nado en Orange, California, o 6 de setembro de 1946, é un astronauta estadounidense retirado que formou parte das misións STS-61-B e STS-40.

## Traxectoria 
O'Connor graduouse en enxeñaría pola Academia Naval dos Estados Unidos en 1968 e é máster en sistemas aeronáuticos pola Universidade de Florida Occidental en 1970. Graduouse na Escola de Seguridade Naval, pertencente á Escola Naval de Posgraduados, en Monterey (California) en 1972, e na Escola Naval de Pilotos de Probas no Centro Naval de Probas Aéreas (Patuxent River, Maryland) en 1976.

Participou nas misións STS-61-B e STS-40, pasando un total de 15,97 días no espazo.

## Notas 
## Véxase tamén 
### Outros artigos 
*STS-61-B
*STS-40
Delegación do Goberno en Galicia

A **Delegación do Goberno na Comunidade Autónoma de Galicia** depende do Ministerio de Política Territorial e Función Pública de España.

## Delegados do Goberno en Galicia 
miniatura|170px|Santiago Villanueva,delegado de 2014 a 2018.

## Subdelegacións provinciais 
[miniatura|[Casa da Aduana da Coruña|Casa da Aduana, sede da Subdelegación do Goberno na Coruña.]]
O Delegado do Goberno en Galicia está asistido por catro subdelegados, un por cada unha das provincias da Comunidade Autónoma, con funcións similares as que anteriormente tiñan os gobernadores civís, aos que substituíron no ano 1997.

Os titulares, con indicación do período do mandato de cada un deles, foron os seguintes:

### Subdelegación do Goberno na Coruña 
* 1997-2001: Fernando Rodríguez Corcoba
* 2001-2004: José Manuel Pérez Díaz
* 2004-2007: Obdulia Taboadela Álvarez
* 2007-2011: Xosé Manuel Pose Mesura
* 2012-2018: Jorge Atán Castro
* 2018-2021: Pilar López-Rioboo Ansorena
* No cargo dende 2021: **María Rivas López**
miniatura|Sede da Subdelegación do Goberno en Lugo.

### Subdelegación do Goberno en Lugo 
* 1997-2004: José Antonio Labrada Losada
* 2004-2009: Jesús Otero Calvo
* 2009-2012: José Vázquez Portomeñe
* 2012-2017: Ramón Carballo Páez
* No cargo dende 2018: **María Isabel Rodríguez López**
miniatura|Sede da Subdelegación do Goberno en Ourense.
### Subdelegación do Goberno en Ourense 
* 1997-2000: Jesús de Juana López
* 2000-2004: Rosendo Luis Fernández Fernández
* 2004-2012: Camilo Isaac Ocampo Gómez
* 2012-2018: Roberto Castro García
* No cargo dende 2018: **Emilio González Afonso**
miniatura|Sede da Subdelegación do Goberno en Pontevedra.
### Subdelegación do Goberno en Pontevedra 
* 1997-2004: Alejandro Millán Mon
* 2004-2012: Delfín Fernández Álvarez
* 2012-2016: Antonio Coello Bufill
* 2017-2018: Ana María Ortiz Álvarez
* 2018-2023: Carmen Larriba García
* 2023: María Isabel Alonso de Linaje Calzada (en funcións por xubilación da anterior)
* No cargo dende 2023: **Abel Losada**

## Notas 
## Véxase tamén 
### Outros artigos 
* Delegación do Goberno
* Ministerio de Política Territorial e Función Pública
### Ligazóns externas 
* Páxina da Delegación do Goberno na Comunidade Autónoma de Galicia  no sitio web do Ministerio de Política Territorial e Función Pública.
Comité Olímpico de Saint Kitts e Nevis

O **Comité Olímpico de Saint Kitts e Nevis** (en ) é o Comité Olímpico Nacional (CON) que representa a Saint Kitts e Nevis nos Xogos Olímpicos. É tamén o organismo responsábel da representación de Saint Kitts e Nevis nos Xogos da Commonwealth. O taboleiro executivo consiste do presidente, secretario xeral, vicepresidente, axudante do secretario xeral e catro membros. O presidente é Alphonso Bridgewater e o secretario xeral é Glenville Jeffers.

## History 
A Asociación Olímpica de Saint Kitts e Nevis foi fundada cunha constitución o 27 de maio de 1986.

## Notas 
## Véxase tamén 
### Outros artigos 
* Saint Kitts e Nevis nos Xogos Olímpicos
### Ligazóns externas 
* Páxina oficial
Illas Virxes Británicas nos Xogos Olímpicos

As **Illas Virxes Británicas** competiron en cada edición dos **Xogos Olímpicos** de Verán dende 1984. O país nunca gañou unha medalla olímpica.

As Illas Virxes Británicas competiron por vez primeira nas Xogos Olímpicos de Inverno en 1984, e soamente volveron repetir en 2014.

## Táboas coas medallas 
### Medallas nos Xogos de Verán 
### Medallas nos Xogos de Inverno 
## Véxase tamén 
### Ligazóns externas 
* 
*
Comité Olímpico das Illas Virxes Británicas

O **Comité Olímpico das Illas Virxes Británicas** (en ) é o Comité Olímpico Nacional que representa as Illas Virxes Británicas. É tamén o organismo responsábel de representar as Illas Virxes Británicas nos Xogos da Commonwealth.

## Notas 
## Véxase tamén 
### Outros artigos 
* Illas Virxes Británicas nos Xogos Olímpicos
### Ligazóns externas 
* Páxina oficial
República Centroafricana nos Xogos Olímpicos

A **República Centroafricana** participou por vez primeira nos **Xogos Olímpicos** en 1968, e entre 1984 e 2016 enviou atletas en cada edición dos Xogos de Verán. O país non conseguiu gañar ningunha medalla olímpica e ningún deportista da República Centroafricana competiu nunha edición dos Xogos Olímpicos de Inverno.

## Táboas coas medallas 
### Medallas nos Xogos de Verán 
## Véxase tamén 
### Ligazóns externas 
* 
*
Saint Kitts e Nevis nos Xogos Olímpicos

**Saint Kitts e Nevis** participou por vez primeira nos **Xogos Olímpicos** en 1996, e dende entón competiu en cada edición dos Xogos Olímpicos de Verán. O país non competiu nunca nos Xogos Olímpicos de Inverno.

Saint Kitts e Nevis competiu só en probas de atletismo e nunca gañou unha medalla.

## Táboas coas medallas 
### Medallas nos Xogos de Verán 
## Véxase tamén 
### Ligazóns externas 
* 
*
Manfred Winkelhock

**Manfred Winkelhock,** nado en Waiblingen, Baden-Württemberg (Alemaña) o 6 de outubro de 1951 e finado en Bowmanville, Ontario, o 12 de agosto de 1985, foi un piloto de carreiras alemán. Participou en 56 Grandes Premios de Fórmula  1 (con 47 saídas) entre  e , pilotando para Arrows, ATS, Brabham e RAM Racing, cun mellor resultado dun quinto posto no Gran Premio do Brasil de 1982. É o irmán máis vello de Joachim e Thomas Winkelhock e pai de Markus Winkelhock, que tamén son pilotos de carreiras.

## Traxectoria 
Manfred Winkelhock era o irmán máis vello de Joachim Winkelhock. Comezou a competir na Fórmula 2 en 1978 e sobreviviu a un importante accidente no circuíto de Nordschleife, cando envorcou o seu March na moi pronunciada curva Flugplatz. O primeiro intento de Winkelhock de clasificarse para unha carreira do Gran Premio de Fórmula 1 foi no Gran Premio de Italia de 1980, cando substituíu en Arrows ao lesionado Jochen Mass. En 1982, pasou a ATS e cando  BMW se converteu no provedor de motores do equipo, en 1983, conseguiu cualificarse en varias durante 1983 e 1984, malia que o coche era pouco fiable polo poucos bos resultados e moitos accidentes.

O seu fillo, Markus Winkelhock, tamén é piloto de carreiras.

### Morte 
Ao mesmo tempo era piloto habitual de sports car e touring car, gañando os 1.000 km de Monza con Marc Surer en 1985. Morreu no verán de 1985 cando, na volta 69, petou violentamente no xiro 2 no Mosport Park de Bowmanville, preto de Toronto, Ontario, Canadá, durante o Budweiser 1000 km World Endurance Championship, conducindo Porsche 962 C para o equipo Kremer Racing, de novo, con Marc Surer como copiloto.

No momento da morte de Winkelhock, era piloto do equipo de Fórmula 1 RAM Racing patrocinado por Skoal Bandit nunha tempada frustrante no que tivo como mellor resultado o posto 12 no Gran Premio de Francia de 1985 no  Circuíto Paul Ricard. 

Trala súa morte, foi substituído polo piloto de Irlanda do Norte Kenny Acheson, aínda que a falta de cartos fixo que o equipo se retirase antes de que rematase a tempada 1985.

## Rexistro de carreiras 
### Resultados completos do Campionato de Europa de Fórmula 2 
(Lenda: As carreiras en **negras** indican a *pole position*; as carreiras en *cursiva *indican a volta máis rápida)

### Resultados completos de Fórmula 1
## Notas
## Véxase tamén
Pino Caballero Gil

**Pino Caballero Gil** nada nas Palmas de Gran Canaria o 29 de novembro de 1968, é unha científica española. 

## Traxectoria 
Licenciouse en matemáticas na Universidade de La Laguna en 1990, e doutorouse na mesma universidade en 1995. É catedrática en Ciencias da Computación e Intelixencia Artificial desde 2015. As súas investigacións céntranse na criptografía, a criptanálise, protocolos criptográficos, seguridade das comunicacións inalámbricas, xeradores pseudoaleatorios, autenticación forte e aplicacións móbiles seguras.

Desde 1998 coordina o grupo CryptULL de investigación en Criptoloxía da Universidade de La Laguna. Participou en 47 proxectos nacionais e internacionais de investigación. Membro fundadora da Rede de Excelencia Nacional de Investigación en Ciberseguridade. Membro do Instituto Universitario de Desenvolvemento Rexional e do Instituto Univesitario de Estudos das Mulleres.

En 2017 recibiu o Premio do Instituto Universitario de Estudos das Mulleres da Universidade de La Laguna. En 1998 recibiu o Premio Día das Canarias para Novos Investigadores. Tamén recibiu o Premio “Proxecto Empresarial” da Fundación Fyde-CajaCanarias.

## Notas
Orbiting Astronomical Observatory

miniatura|250px|OAO-3 antes do lanzamento.
**Orbiting Astronomical Observatory** ou **OAO** foi unha serie de observatorios espaciais dos Estados Unidos.

## Características
Os satélites OAO foron os primeiros observatorios astronomómicos ópticos dos Estados Unidos. Lanzáronse catro entre 1966 e 1972, cun deles sen chegar a órbita por problemas co seu foguete lanzador. A experiencia obtida cos satélites OAO levou máis tarde a desenvolver o telescopio Hubble.

### OAO 2 (Stargazer)
OAO 2, nomeado tamén como **Stargazer**, foi lanzado o 7 de decembro de 1968 a bordo dun Atlas SLV-3C Centaur D. Tiña forma de octaedro, unha masa de 2012 kg, usaba paneis solares e levaba dos conxuntos de experimentos a bordo: o *Wisconsin experiment package* (WEP), consistente en varios fotómetros para diferentes lonxitudes de onda, e o *Celescope*, consistente en catro cámaras Schwarzschild independentes.

### OAO B (Goddard)
OAO B foi nomeado **Goddard** en honor a Robert Goddard, un pioneiro da astronáutica. Foi lanzado o 30 de novembro de 1970 mediante un Atlas SLV-3C Centaur D pero a cofia da última etapa non se separou, deixando o observatorio inutilizado.

### OAO 3 (Copernicus)
OAO 3 foi nomeado **Copernicus** e lanzado o 21 de agosto de 1972 mediante un Atlas SLV-3C Centaur D. Tratábase dun telescopio para o ultravioleta xunto con tres telescopios de raios X. O observatorio tiña forma octogonal, cun diámetro interno de 1,21 m, unha lonxitude de 4,9 m e alimentado por paneis solares. O observatorio deixou de funcionar en febreiro de 1981, tras nove anos e medio de misión.

## Historial de lanzamentos 
## Notas 
## Véxase tamén 
### Outros artigos 
*Atlas SLV-3B Agena D
*Atlas SLV-3C Centaur D
República do Congo nos Xogos Olímpicos

A **República do Congo**, competindo como **Congo**, participou por vez primeira nos **Xogos Olímpicos** en 1964, e dende entón enviou deportistas para competir na maioría das edicións dos Xogos Olímpicos de Verán. A República do Congo nunca participou nos Xogos Olímpicos de Inverno.

## Táboas coas medallas 
### Medallas nos Xogos de Verán 
## Véxase tamén 
### Ligazóns externas 
* 
*
El Periódico

***El Periódico*** é o nome de varios xornais:

****El Periódico***, periódico editado en Noia en 1887.
****El Periódico***, periódico editado en Guatemala.
****El Periódico***, periódico editado en Honduras.

## Véxase tamén 
**El Periódico de Catalunya*
**El Periódico de Aragón*
Santa Lucía nos Xogos Olímpicos

**Santa Lucía** participou por vez primeira nos **Xogos Olímpicos** en 1996, e dende entón enviou deportistas para cada edición dos Xogos Olímpicos de Verán. O país nunca participou nos Xogos Olímpicos de Inverno. Julien Alfred gañou as primeiras medallas do país en París 2024, un ouro nos 100 metros femininos, cun novo récord nacional (10,72s) e unha prata nos 200 metros femininos. Foi a primeira vez dende 2004 que a gañadora dos 100 metros non era unha atleta de Xamaica.

O Comité Olímpico Nacional de Santa Lucía foi creado en 1987 e foi recoñecido oficialmente polo Comité Olímpico Internacional en 1993.

## Táboas coas medallas 
### Medallas nos Xogos de Verán 
## Lista de medallistas 
## Véxase tamén 
### Ligazóns externas 
* 
*
Honduras nos Xogos Olímpicos

**Honduras** participou por vez primeira nos **Xogos Olímpicos** en 1968. O país tamén competiu unha soa vez nos Xogos Olímpicos de Inverno en 1992, mais non volveu participar. Os deportistas hondureños nunca gañaron unha medalla olímpica.

O Comité Olímpico Hondureño foi formado en 1956 e recoñecido polo COI ese mesmo ano.

## Táboas coas medallas 
### Medallas nos Xogos de Verán 
### Medallas nos Xogos de Inverno 
## Véxase tamén 
### Ligazóns externas 
* 
*
Comité Olímpico de Suriname

O **Comité Olímpico de Suriname** (en ; código do COI: SUR) é o Comité Olímpico Nacional que representa a Suriname. Foi creado en 1959 e foi recoñecido oficialmente polo Comité Olímpico Internacional ese mesmo ano.

## Véxase tamén 
### Outros artigos 
* Suriname nos Xogos Olímpicos
### Ligazóns externas 
* Páxina oficial
Free European Song Contest

O **Festival de Europa Libre** (en inglés **Free European Song Contest**) é un festival da canción televisado, creado en 2020 por Stefan Raab e organizado pola canle de televisión alemá ProSieben e pola produtora Brainpool (despois da cancelación de Eurovisión 2020 pola pandemia da COVID-19 en Europa). O festival será de carácter anual como Eurovisión, despois do éxito da primeira edición.

## Regras
As regras son as mesmas que en Eurovisión. A única diferenza é que os artistas deben ter algunha relación coa cultura alemá (semellante ao Festival de Turkvisión onde tes que ser un país turco ou unha rexión de fala turca).
## Países participantes
Poden participar calquera dos países participantes en Eurovisión. Polo momento, 16 países participaron no festival. 

*Alemaña
*Austria
*Bulgaria
*Croacia
*Dinamarca
*España
*Irlanda
*Israel
*Italia
*Kazakhstán
*A Lúa
*Países Baixos
*Polonia
*Reino Unido
*Suíza
*Turquía

## Galicia en Eurovisión
Polo momento, ningún galego participou no Festival da Canción de Europa Libre.
## Gañadores
O único gañador é Nico Santos que representou a España coa súa canción «Like I Love You» na primeira edición. Seguido por Ilse DeLange de Países Baixos e pola Lúa grazas a Max Mutzke como **Der Astronaut** (en galego o Astronauta).

## Países gañadores
O único país gañador é España grazas a Nico Santos na primeira edición. Seguido polos Países Baixos e pola Lúa.

## Véxase tamén
### Outros artigos
*Festival de Eurovisión
*Bundesvision Song Contest (en galego: Festival da Canción de Bundevisión)

### Ligazóns externas
*Free European Song Contest no IMDb 
*Web oficial do Festival de Eurovisión  Páxina oficial de ProSieben (en alemá)
*http://www.brainpool.de/Programme/Shows/Free-European-Song-Contest Páxina oficial de Brainpool (en alemá)
Tourneur

O apelido **Tourneur** pode estar referido a:

* **Jacques Tourneur** (1904-1977), director de cine franco-estadounidense;
* **Victor Tourneur** (1877-1967), numismático, bibliotecario e historiador belga.
William Oefelein

**William Anthony "Bill" Oefelein**, nado en Fort Belvoir, Virxinia, o 29 de marzo de 1965, é un astronauta estadounidense que formou parte da misión STS-116.

## Traxectoria
Oefelein graduouse en enxeñaría eléctrica pola Universidade do Estado de Oregón en 1988 e é máster en sistemas de aviación polo Instituto Espacial da Universidade de Tennessee en 1998.

Foi seleccionado como astronauta pola NASA en xuño de 1998, participando na misión STS-116 e pasando un total de 12,86 días no espazo.

## Notas 
## Véxase tamén 
### Outros artigos 
*STS-116
Megalampris keyesi

***Megalampris keyesi*** é unha especie fósil de peixe osteíctio da clase dos actinopterixios, subclase dos neopterixios, infraclase dos teleósteos, orde dos lampriformes, e familia dos lámpridos, única do xénero *Megalampris*, que viviu a finais do Oligoceno en Nova Zelandia, hai uns 26 millóns de anos. 

## Taxonomía 
### Descrición 
*Megalampris keyesi* foi descrito en 2006 por Michael D. Gottfried, R. Ewan Fordyce e Seabourne Rust, investigadores da Universidade de Otago, sobre a base de restos fósiles de ósos, especialmente da aleta caudal, encontrados en formacións de rochas calcarias da zona norte de Otago, en Nova Zelandia.

## Notas 
## Véxase tamén 
### Bibliografía 
* Gottfried, Michael D.; Fordyce, R. Ewan & Rust, Seabourne (2006): "*Megalampris keyesi*, a Giant Moonfish (Teleostei, Lampridiformes) from the Late Oligocene of New Zealand". *Journal of Vertebrate Paleontology* **6** (3): 544–551.

### Outros artigos 
* Lámpridos
Wubbo Ockels

**Wubbo Johannes Ockels**, nado en Almelo (Países Baixos) o 28 de marzo de 1946, foi o primeiro astronauta neerlandés. Formou parte da misión STS-61-A.

## Traxectoria
Ockels graduouse en física e matemáticas pola Universidade de Groningen en 1973 e doutorouse en 1978.

Foi seleccionada como astronauta pola ESA en 1978, participando nas misións STS-61-A e pasando 7,03 días no espazo.

## Notas 
## Véxase tamén 
### Outros artigos 
*STS-61-A
República Democrática do Congo nos Xogos Olímpicos

A **República Democrática do Congo** participou por vez primeira nos **Xogos Olímpicos** en 1968, cando era coñecido como *Congo Kinshasa*.  A súa seguinte participación olímpica foi dezaseis anos máis tarde, en 1984, cando era coñecido como Zaire. Dende entón, o país enviou atletas para competir en cada edición dos Xogos Olímpicos de Verán, mais nunca participou nos Xogos Olímpicos de Inverno. A partir dos Xogos de 2000, o país foi coñecido unha vez máis como a *República Democrática do Congo*.

Ningún atleta da República Democrática do Congo conseguiu nunca unha medalla olímpico, converténdose o país no segundo máis poboado do mundo en non ter ningunha, só detrás de Bangladesh.

O Comité Olímpico Nacional da República Democrática do Congo foi creado en 1963 e foi recoñecido oficialmente polo Comité Olímpico Internacional en 1968.

## Táboas coas medallas 
### Medallas nos Xogos de Verán 
## Notas 
## Véxase tamén 
### Ligazóns externas 
* 
*
Rexión de Otago

**Otago** é unha rexión de Nova Zelandia, situada no sueste da Illa Sur.

## Etimoloxía 
O nome "Otago" é a versión inglesa da palabra do dialecto maorí Kai Tahu, "Otakou".
 
## Xeografía e historia 
A rexión ocupa unha superficie de 31 241 km², o que a converte na segunda maior rexión do país. No censo de 2005, a súa poboación era de 181 542 habitantes, polo que a súa densidade de poboación nese ano era de 7,34 hab./km².

As maiores localidades son Dunedin (a principal cidade e capital da rexión), Oamaru (famosa grazas a Janet Frame), Balclutha, e Alexandra, e os centros turísticos de Queenstown e Wanaka. 

Kaitangata, no sur de Otago, posúe unha importante mina de carbón. Os ríos Waitaki e Clutha xeran unha importante cantidade de enerxía hidroeléctrica. 

A primeira universidade de Nova Zelandia, a Universidade de Otago, fundouse en 1869 como universidade provincial en Dunedin. 

A área central da provincia produce viños de excelente calidade, feitos con variedades como Pinot noir, Chardonnay, Sauvignon Blanc, Merlot e Riesling.

A vila de Otakou, na península Otago foi unha base baleeira durante os primeiros anos do asentamento de europeos na costa leste de Murihiku ao redor de 1840.

## Galería 

Flag of Otago.svg|Bandeira da rexión
00 1511 Dunedin, New Zealand - Law Courts.jpg|Palacio de Xustiza en Dunedin
Alexandra Main Street 002.JPG|*Main Street* de Alexandra
Central Otago Wine.JPG|Viñedos no centro de Otago.
Fur Seals 6 (31502926755).jpg|Focas na costa 

## Véxase tamén 
### Ligazóns externas 
* Páxina web oficial
Gabbanelli

tocando un acordeón Gabbanelli]]
**Gabbanelli Accordions** é unha compañía estadounidense dedicada á produción de acordeóns. Foi fundada en 1961 por Gianfranco Gabbanelli (nome en inglés: John Gabbanelli), un inmigrante italiano nacido en Castelfidardo, Italia. Despois do seu pasamento en 2003, o seu fillo Mike Gabbanelli é o presidente da compañía.

Ten a súa sede actual en Houston, Texas, Estados Unidos, e os acordeóns son feitos en Castelfidardo, Italia pola fábrica International Music Company.

Os acordeóns Gabbanellis son tocados por moitos artistas coñecidos da música norteña e tex-mex, como Ramón Ayala, Calibre 50, Los Tucanes de Tijuana, Intocable, Michael Salgado, Los Huracanes del Norte e moitos máis.

## Notas 
## Véxase tamén 
### Ligazóns externas 
* Páxina web oficial de Gabbanelli
Iemen nos Xogos Olímpicos

O **Iemen** competiu por vez primeira nos **Xogos Olímpicos** en 1992, e dende entón participou en cada edición dos Xogos de Verán. Antes da unificación iemení en 1990, os deportistas iemenís competiron nos Xogos de 1984 representando a Iemen do Norte, e nos Xogos de 1988 como Iemen do Norte ou Iemen do Sur. O Iemen non conseguiu gañar ningunha medalla olímpica.

O Comité Olímpico do Iemen foi creado en 1971 e recoñecido polo Comité Olímpico Internacional en 1981.

## Táboas coas medallas 
### Medallas nos Xogos de Verán 
## Véxase tamén 
### Ligazóns externas 
* 
*
Comité Olímpico do Iemen

O **Comité Olímpico do Iemen** (en ) é o Comité Olímpico Nacional que representa ao Iemen. Foi creado en 1974 e formalmente recoñecido polo Comité Olímpico Internacional en 1981.

## Notas 
## Véxase tamén 
### Outros artigos 
* Iemen nos Xogos Olímpicos
### Ligazóns externas 
* Páxina oficial
Consello Regulador de Agricultura Ecolóxica

O **Consello Regulador de Agricultura Ecolóxica** de Galicia (CRAEGA) é o órgano encargado do control e certificación das producións ecolóxicas en Galicia. 

## Produtos a certificar 
CRAEGA está acreditado por  ENAC Nº78/C-PR152 para certificar os seguintes produtos:

# Produtos agrarios vivos ou non transformados:
## Produtos vexetais sen transformar
## Animais vivos ou produtos animais sen transformar
## Produtos da acuicultura e algas* (non amparada pola acreditación ENAC)
# Produtos agrarios transformados dedicados á alimentación humana
# Produtos agrarios transformados dedicados a alimentación animal
# Material de reprodución vexetativa e sementes para o cultivo

## Notas
Miguel Vila Pernas

**Miguel Vila Pernas**, nado na Habana en 1958, é un xornalista galego de temas gastronómicos en prensa e radio, ademais de cociñeiro.   

## Traxectoria 
Fillo de galegos emigrantes do Valadouro, reside en Galiza desde 1961. Fixo o Bacharelato no IES San Rosendo de Mondoñedo e estudou xornalismo na Universidade Complutense de Madrid. Nos últimos anos desenvolve un traballo xornalístico de investigación e divulgación da cociña e gastronomía galegas a través dos medios de comunicación.
* *Caldeirada para dous (mortos)* (2003)
* *O crime de Santa Cruz do Valadouro* (2004)
* *A cociña do Merlín* (2006)
* *A cociña do Entroido e san Xoán* (Xerais, 2006)
* *Hora de comer* (2007, conto infantil)
* *Guía Gastronómica de Santiago* (2008)
* *Guía Secreta da Gastronomía de Galicia: Lugo* (2011)

## Premios 
* Premio Alimentos de España 2005 ao mellor labor informativo continuado, concedido polo Ministerio de Agricultura, Pesca e Alimentación, polos artigos publicados no diario *El Progreso* ao longo do ano 2005.
* Premio Álvaro Cunqueiro, por *Caldeirada para dous (mortos)*
* Premio Nacional de Periodismo Gastronómico Álvaro Cunqueiro en 2006, por *A cociña do Merlín*.
* Premio Gourmand en 2006, por *A cociña de Entroido e San Xoán*.

## Notas
Irán nos Xogos Olímpicos

**Irán**, oficialmente a *República Islámica de Irán* dende 1979, participou por vez primeira nos **Xogos Olímpicos** en 1900, participando na maioría das edicións dos Xogos de Verán, agás entre 1904 e 1936 e nos boicots de 1980 e 1984. Irán tamén participou nos Xogos Olímpicos de Inverno en varias ocasións dende 1956.

Freydoun Malkom, un mestre de esgrima que competiu na proba de épée nos Xogos Olímpicos de 1900, foi o primeiro deportista olímpico iraniano. Os deportistas iranianos gañaron un total de 76 medallas, todas elas en loita, halterofilia, taekwondo, atletismo, tiro e karate.

O Comité Olímpico Nacional de Irán foi fundado en 1947.

## Táboas coas medallas 
### Medallas nos Xogos de Verán 
### Medallas nos Xogos de Inverno 
### Medallas por deporte 
;Xogos de Verán

## Véxase tamén 
### Ligazóns externas 
* 
*
Comité Olímpico Nacional da República Islámica de Irán

O **Comité Olímpico Nacional da República Islámica de Irán** (en ) é un organismo responsable da participación de Irán nos Xogos Olímpicos. Ten a súa sede en Teherán, na capital do país. O Comité Olímpico Nacional de Irán foi fundado en 1947 e recoñecido oficialmente ese mesmo ano polo Comité Olímpico Internacional.

## Véxase tamén 
### Outros artigos 
* Irán nos Xogos Olímpicos
### Ligazóns externas 
* Páxina oficial
Edith Sohlström

**Edith Sohlström**, nada en Pori (Finlandia) o 23 de xullo de 1870 e finada na mesma cidade o 24 de agosto de 1930 foi unha compositora e escritora&nbsp;que exerceu como mestra de ximnasia.

## Traxectoria 
Edith Sohlström naceu o 23 de xullo de 1870 en Pori, daquela pertencente ao Gran Ducado de Finlandia, era filla de Maria Wilhelmina Lindeqvist e dun conselleiro comercial chamado Gustaf Adolf Sohlström. Tiña un irmán máis vello, Gösta Sohlström (1849–1925), foi director de coro e licenciado en dereito.

Logo de finalizar na universidade a súa licenciatura como profesora de ximnasia de xeito excepcional a principios da década de 1890, e do mesmo xeito que as súas compañeiras, tivo que solicitar unha exención de xénero.

Durante case trinta anos Sohlström traballou como mestra de ximnasia na súa cidade natal, tanto en escolas finesas&nbsp;como suecas, e converteuse nunha figura respectada na cidade, impulsora da música, os deportes e a vida cultural. A súa faceta musical fíxoa moi popular, cantando e acompañándose cunha guitarra tanto nas principais celebracións deportivas como nas noites locais.

## Obra 
Edith Sohlström foi practicamente esquecida na historia da música finlandesa, se ben o seu nome permaneceu na lembranza grazas á súa *Elegia*, a súa composición máis coñecida, cunha sonoridade romántica, na que fala no seu ensoñamento, e da que se fixeron numerosos arranxos.

## Produción literaria 
Edith Sohlström escribiu tamén varios libros en lingua sueca baixo o pseudónimo de *Vivian Holme*:

* *Lill-Brita och hennes bröder: några berättelser om en hurtig flicka*. Söderström, Helsinqui 1916
* *Hejan Stjärna*. Schildt, Helsinqui 1917
* *Falkenbergska bolaget*. Schildt, Helsinqui 1918
* *Ur sagovärld och verklighet: Del 1 : Sagor*. Schildt, Helsinqui 1919
* *Ur sagovärld och verklighet: Del 2 : Äventyr i krig och fred*. Schildt, Helsinqui 1919
* *Framtidsdrömmar*: flickroman. Schildt, Helsinqui 1921
* *Trollhedens saga och andra sagor*. Schildt, Helsinqui 1921

## Notas
Uzbekistán nos Xogos Olímpicos

**Uzbekistán** participou por vez primeira nos **Xogos Olímpicos** como unha nación independente en 1994, e dende entón enviou deportistas para participar en cada edición dos Xogos de Verán e de Inverno. Anteriormente, os deportistas uzbekos competiron como parte da Unión Soviética dende 1952 até 1988, e despois da disolución da Unión Soviética, Uzbekistán formou parte do Equipo Unificado en 1992. 

Os deportistas uzbekos gañaron un total de 49 medallas nos Xogos Olímpicos de Verán, principalmente en loita e boxeo. O país tamén gañou unha medalla nos Xogos Olímpicos de Inverno.

O Comité Olímpico Nacional de Uzbekistán foi creado en 1992 e recoñecido polo Comité Olímpico Internacional en 1993.

## Táboas coas medallas 
### Medallas nos Xogos de Verán 
### Medallas nos Xogos de Inverno 
### Medallas por deporte 
;Xogos de Verán

;Xogos de Inverno

## Véxase tamén 
### Ligazóns externas 
* 
*
Rajnath Singh

**Rajnath Singh**, nado na aldea de Bhabhaura, no distrito de Chandauli, Uttar Pradesh (India) o 10 de xullo de 1951, é un político indio que exerce como ministro de Defensa da India. É o expresidente do Partido Bharatiya Janata. Anteriormente exerceu como ministro xefe de Uttar Pradesh e como ministro do gabinete no goberno de Vajpayee. Foi o ministro do Interior no primeiro ministerio de Modi. Tamén exerceu como presidente do BJP dúas veces, é dicir, do 2005 ao 2009 e do 2013 ao 2014. É un líder veterano do BJP que comezou a súa carreira como RSS Swayamsevak. É defensor da ideoloxía hindutva do partido.

## Traxectoria 
Singh, cuxo pai foi Ram Badan Singh, cuxa nai foi Gujarati Devi, naceu nunha familia de agricultores da casta Rajput. Recibiu a súa educación primaria nunha escola local da súa vila e conseguiu un máster en física, obtendo resultados da primeira división da Universidade de Gorakhpur.

## Vida persoal 
Casou con Savitri Singh o 5 de xuño de 1971, con quen ten dous fillos e unha filla. O seu fillo Pankaj Singh é político e membro da Asemblea Lexislativa de Noida (circunscrición da Asemblea), Uttar Pradesh de BJP.

## Notas 
## Véxase tamén 
### Bibliografía 
* 
*
Ellen Ochoa

**Ellen Ochoa**, nada nos Ánxeles (California) o 10 de maio de 1958, é unha astronauta estadounidense que formou parte das misións STS-56, STS-66, STS-110 e STS-96.

## Traxectoria 
Ellen  Ochoa, de ascendencia mexicana, graduouse en física pola Universidade do Estado de San Diego en 1980. Posúe un máster e un doutoramento en enxeñaría eléctrica pola Universidade Stanford en 1981 e 1985 respectivamente e foi investigadora do Centro de Investigación Ames da NASA.​ Así mesmo,  Ochoa impartiu diversas conferencias técnicas e publicou en diarios científicos.

Foi seleccionada como astronauta pola NASA en xaneiro de 1990, participando nas misións STS-56, STS-66, STS-110 e STS-96 e pasando un total de 40,82 días no espazo.

## Premios e recoñecementos 
Ellen é a primeira muller de orixe hispana que viaxou ao espazo e que figura no Salón da Fama dos Astronautas nos Estados Unidos. En 1997, foi galardoada coa Medalla ao Servizo Excepcional da NASA.

## Notas 
## Véxase tamén 
### Bibliografía 
* Uve, Sandra (2018). *Supermujeres, superinventoras: Ideas brillantes que transformaron nuestra vida*. Madrid: Planeta S.A. .
* Claramunt Vallespí, Rosa; Claramunt Vallespí, Teresa (2012). *MUJERES EN CIENCIA Y TECNOLOGIA*. UNED. ISBN 9788436264210.

### Outros artigos 
*Mulleres na NASA
*STS-56
*STS-66
*STS-110
*STS-96

### Ligazóns externas 
* Ellen Ochoa, la astronauta que musicalizó el infinito y diversificó la NASA desde la óptica del beneficio aeroespacial no blog Mujeres con Ciencia
Silvino González García

**Silvino González García**, nado en Ribadavia, foi un político galego.

## Traxectoria 
Na ditadura de Primo de Rivera foi nomeado alcalde do Porriño en febreiro de 1924. Cesou no cargo en decembro de 1927. Foi presidente da Sociedad de Agricultores de Porriño en 1930. Na Segunda República foi elixido concelleiro. Foi presidente da Federación Agraria de Porriño en 1932. Logo da destitución de Marcial Peralba Fontáns, foi elixido alcalde do Porriño en 1933.

## Notas 
## Véxase tamén 
### Bibliografía 
* 
### Ligazóns externas 
* Retrato de Silvino González García
José Palacios Ramilo

**José Palacios Ramilo**, nado no Porriño, foi un farmacéutico e político galego.

## Traxectoria 
Irmán de Antonio Palacios Ramilo. Farmacéutico do Porriño. Na ditadura de Primo de Rivera foi nomeado concelleiro do Porriño en decembro de 1927. Tomou posesión o día 4 de decembro e nesa mesma sesión foi elixido alcalde do Porriño.

## Notas
Comité Olímpico Nacional de Uzbekistán

O **Comité Olímpico Nacional da República de Uzbekistán** (en ) é o Comité Olímpico Nacional que representa a Uzbekistán nos Xogos Olímpicos. Foi fundado no ano 1992, a pesar de que non foi recoñecido polo Comité Olímpico Internacional até o 1 de xaneiro de 1993. A sede central do comité atópase na cidade capital de Tashkent.

## Véxase tamén 
### Outros artigos 
* Uzbekistán nos Xogos Olímpicos
### Ligazóns externas 
* Páxina oficial
Língua geral paulista

A **língua geral paulista** ou **tupí austral** era o termo co que se coñecía unha das dúas línguas gerais, unha lingua franca tupí crioula. Falábase orixinalmente en São Vicente, São Paulo, e na parte alta do río Tietê. No século XVI, era amplamente falada en São Paulo e o seu uso estendeuse a rexións veciñas. A comezos de 1750, e por orde do Marqués de Pombal, tódolos nenos brasileiros debían ser ensinados en portugués nas escolas. Por mor disto, a língua geral paulista foi perdendo terreo fronte ao portugués e extinguiuse.

## Notas 
## Véxase tamén 
### Outros artigos 
* Língua geral
### Ligazóns externas 
*As Línguas Gerais 
*Vocabulário da Língua Geral Paulista. Língua falada no séc. XVII em São Paulo, Cuiabá e Rio Grande do Sul
Ton Puey

**Ton Puey**, nado na Coruña en 1970, é un artista marcial galego, fundador da federación AGEA e mestre de armas da Academia da Espada.

## Traxectoria 
Formado na súa infancia e mocidade en karate shotokan e en esgrima deportiva, en 2002 comeza a investigar as Artes marciais históricas europeas (HEMA, *Historical European Martial Arts*, coas siglas en inglés). En 2005 crea na Coruña un pequeno grupo de estudo que seria o xerme da federación galega AGEA, da que é director técnico, e desde 2015 presidente.

Ton impartiu aulas de esgrima histórica desde 2005 no Club de Esgrima Coruña, desde 2009 na Universidade da Coruña, e desde 2010 no Club 100Tolos. En 2014 crea a Academia da Espada, a súa marca profesional para o ensino das HEMA, o que o converte nunha das poucas persoas no mundo a vivir desta actividade.

Na actualidade é un instrutor con demanda internacional, sendo chamado para impartir aulas en Bilbao, Toledo, Barcelona, Maiorca, Alacant e noutros países europeos como Portugal, Francia ou Bélxica.

No ámbito investigador está centrado na Verdadeira Destreza ibérica dos séculos XVI – XVIII. É membro da AGEA Editora, onde co-redactou dúas das obras publicadas: *Tratado das Lições da Espada Preta e Destreza que hão de usar os jogadores dela*, do mestre Thomas Luiz, e *Manuscrito da Espada*, anónimo do século XVII.

Está afiliado na Historical European Martial Arts Coalition e é membro honorario da Asociación Española de Esgrima Histórica (AEEH). Fundou, xunto con Alberto Bomprezzi e Diniz Cabreira, a ESPADA – Comunidade Iberoamericana de Artes Marciais Históricas Europeas para a promoción internacional das HEMA.

Foi recoñecido como mestre de armas pola Federazione Italiana Scherma.

Participou como especialista en varias producións audiovisuais como O final do camiño e Gato Studio capturou os seus movementos para animar os combates dos personaxes do videoxogo The Waylanders.

Tamén ten participado en exhibicións en varias localidades e festas como a Festa da Istoria de Ribadavia.

## Notas
Língua geral amazônica

A **língua geral amazônica**, tamén chamada **língua geral setentrional**, é o termo co que se chama á variedade norte da língua geral, unha lingua franca e crioula baseada no tupí que se falou na Rexión Norte do Brasil. Formouse a partir da evolución histórica da lingua tupí antiga a finais do século XVII. No século XIX, polo mesmo proceso de evolución histórica, deu orixe ao nheengatu. Hoxe, é considerado unha lingua extinguida.

## Notas 
## Véxase tamén 
### Outros artigos 
* Língua geral
* Língua geral paulista
* Lingua nheengatu
Unión Soviética nos Xogos Olímpicos

A **Unión Soviética** participou por vez primeira nos **Xogos Olímpicos** en 1952, e competiu posteriormente nos Xogos en 18 ocasións. En seis das súas nove aparicións nos Xogos de Verán, o equipo soviético clasificouse no primeiro posto no número total de medallas de ouro, quedando segundo no número total de medallas. De xeito semellante, o equipo clasificouse no primeiro posto en sete ocasións nos Xogos Olímpicos de Inverno. O éxito da Unión Soviética nos Xogos atribúese ao investimento do estado nos deportes como parte dunha axenda política no escenario internacional.

Despois da Revolución Rusa de novembro de 1917 e a guerra civil rusa (1917–1922), a Unión Soviética non participou en eventos deportivos internacionais por motivos ideolóxicos; porén, despois da segunda guerra mundial (1939–1945), dominar os Xogos Olímpicos foi considerado polo oficiais e líderes soviéticos como un método útil para promover o comunismo. O *Comité Olímpico da Unión Soviética* foi creado o 21 de abril de 1951, e o Comité Olímpico Internacional recoñeceuno na 45ª sesión do COI (7 de maio de 1951). Ese mesmo ano, o representante soviético Konstantin Andrianov converteuse en membro do COI e a Unión Soviética uniuse oficialmente ao Movemento Olímpico.

[miniatura|250px|O equipo da Unión Soviética na cerimonia de inauguración dos Xogos de 1964, liderado por [Yury Vlasov.]]

## Táboas coas medallas 
### Medallas nos Xogos de Verán 
### Medallas nos Xogos de Inverno 
### Medallas por deporte 
;Xogos de Verán

;Xogos de Inverno

## Notas 
## Véxase tamén 
### Ligazóns externas 
* 
*
Língua geral

A **língua geral** é o termo empregado para describir o nome de dúas linguas francas e crioulas que foron faladas no Brasil: a língua geral paulista (tamén coñecida como tupí austral ou tupí do sur), a cal foi falada na rexión de São Paulo mais que no presente está extinta, e a língua geral amazônica (tupinambá) da cal o seu descendente moderno é o nheengatu.

Ámbalas dúas eran versión simplificadas da lingua tupí, a lingua nativa dos pobos tupís. Os colonizadores portugueses chegaron ao Brasil no século XVI e atoparon unha poboación indíxena que falaba moitas linguas diferentes, polo que estabeleceron un método efectivo de comunicación entre os diferentes grupos. As dúas linguas francas foron usadas polos xesuítas nas súas misións do Brasil e polos primeiros colonizadores; posteriormente foi a lingua dos escravos africanos e doutros grupos de indíxenas.

## Véxase tamén 
### Bibliografía 
* Campbell, Lyle (1997). *American Indian Languages: The historical linguistics of Native America*. Nova York: Oxford University Press. 
* Rohter, Larry.  "Language Born of Colonialism Thrives Again in Amazon." *New York Times*. 28 de agosto de 2005.
### Ligazóns externas 
* Report on Nheengatú in the Catalogue of South American Languages
* Rodrigues, Aryon. 1996. As línguas gerais sul-americanas. *Papia*, 4(2), p.&nbsp;6-18.
* Etnolinguistica.Org, a discussion list on native South American languages
Oskar Merikanto

**Frans Oskar Merikanto**, nado en Helsinqui (Finlandia) o 5 de agosto de 1868 e finado en Oitti (Hausjärvi, Finlandia) o 17 de febreiro de 1924, foi un compositor, músico, director de orquestra e mestre finlandés. Merikanto tivo unha especial relevancia no desenvolvemento da música relixiosa e as representacións operísticas en Finlandia. Entre as súas composicións salientan as súas obras para piano, que lle proporcionaron gran popularidade, e as súas cancións.

## Traxectoria 
O pai de Oskar Merikanto, Frans Ferdinand Ala-Kanto, de Jalasjärvi (Ostrobotnia do Sur, que tiña o apelido sueco Mattsson cando se uniu ao exército Finlandés. En 1882 mudou o seu apelido por Merikanto, "meri" significa "mar" e fai referencia á súa viaxe dende Vaasa ata Helsinqui, mentres que "Kanto" fai referencia ás súas orixes na propiedade Kanto.

En 1887 foi admitido para estudar no Conservatorio de Leipzig, onde se formou ata 1889 co apoio de Aurora Karamzin. Dende 1892 ata a súa morte exerceu como organista na igrexa de San Xoán de Helsinqui.

## Pianista e organista 
Oskar Merikanto foi un salientado pianista e organista. Como pianista percorreu Finlandia dando concertos como acompañante de cantantes e instrumentistas, traballo no que era recoñecido non só pola súa calidade como instrumentista senón por apoiar ás persoas ás que acompañaba por todos os medios posibles.

## Notas